Gw mau tau Peristiwa dari 29 Mac. Jelasin dalam bahasa melayu

1461 – Perang Bunga Mawar: Pertempuran Towton – Edward dari York menumpaskan Ratu Margaret lalu menjadi Raja.

1549 – Penubuhan kota Salvador da Bahia, ibu kota pertama Brazil.

1638 - Peneroka Sweden mengasaskan Sweden Baru berhampiran Teluk Delaware, koloni Sweden di Amerika yang pertama.

1792 – Raja Gustav III dari Sweden mangkat setelah ditembak dari belakang ketika menghadiri majlis bertopeng di Dewan Opera Diraja di Stockholm 13 hari sebelumnya. Takta baginda diwarisi oleh Gustav IV Adolf.

1799 – Negeri New York meluluskan undang-undang yang bertujuan memansuhkan amalan perhambaan secara beransur-ansur dalam negeri tersebut.

1809 - Di Diet Porvoo, Empat Estet Finland berikrar setia kepada Tsar Aleksandr I dari Rusia, dengan itu memulakan pemisahan Grand Duchy Finland daripada Sweden.

1831 - Jeneral Bosniak Husein Gradaščević memulakan pemberontakan terhadap Sultan Mahmud II dan Empayar Uthmaniyyah.

1849 – United Kingdom mengilhakkan Punjab.

1857 – Sipahi Mangal Pandey dari Rejimen ke-24, Infantri Pribumi Benggala memberontak untuk menentang pemerintahan British di India, lalu mencetuskan perang kemerdekaan berlanjutan yang juga dikenali sebagai "Pemberontakan Sipahi".

1871 - Dewan Albert Diraja (gambar) di Albertopolis, London dibuka secara rasmi oleh Ratu Victoria dari United Kingdom.

1911 - Pistol separa-automatik M1911 yang dimajukan John Browning menjadi senjata api asas dalam Tentera Darat Amerika Syarikat.

1936 – Di Jerman, Adolf Hitler meraih 99% undian dalam pungutan suara untuk meratifikasi pendudukan semula Rhineland secara haram oleh Jerman.

1971 – Pembunuhan Beramai-ramai di My Lai: Leftenan William Calley disabitkan kesalahan membunuh secara terancang dan dihukum penjara seumur hidup.

1971 – Juri Los Angeles, California mengesyorkan agar Charles Manson dan tiga pengikut wanitanya dihukum mati.

1973 – Perang Vietnam: Askar-askar tempur Amerika Syarikat yang terakhir meninggalkan Vietnam Selatan.

1974 - Mariner 10 NASA menjadi kuar angkasa lepas pertama melintas terbang planet Utarid.

1974 - Sekumpulan petani di wilayah Shaanxi, China, menemui koleksi besar patung terracotta yang menggambarkan tentera Maharaja pertama Qin Shi Huang, kini dikenali sebagai Tentera Terracotta.

1982 – Akta Kanada 1982 (U.K.) menerima Perkenan Diraja dari Ratu Elizabeth II, sekaligus membolehkan Ratu Kanada mengisytiharkan Akta Perlembagaan 1982.

2004 – Bulgaria, Estonia, Latvia, Lithuania, Romania, Slovakia dan Slovenia menjadi anggota penuh NATO.

2004 – Republik Ireland menjadi negara pertama di dunia yang mengenakan larangan merokok di semua tempat kerja, termasuk kedai arak dan kedai makan.

2008 – 35 negara dan lebih 370 bandar menyertai Earth Hour buat julung kalinya.

2009 – Dalam satu pungutan suara, Mayotte memilih untuk menjadi jabatan seberang laut Perancis.

2010 – Pemisah Chechen meletupkan dua butir bom, di stesen Metro Moscow Lubyanka dan Park Kultury, membunuh 40 orang dan mencederakan lebih 100 lagi.

2013 – Soyuz TMA-08M (gambar lambang) membawa tiga angkasawan ke Stesen Angkasa Antarabangsa melalui jalan baharu, mengurangkan tempoh perjalanan dari dua hari kepada enam jam.